Hotărârea Curții (Camera a zecea) din 11 decembrie 2014 –
Comisia/Grecia
(Cauza C‑677/13)1(1)
„Neîndeplinirea obligațiilor de către un stat membru – Mediu – Directiva 1999/31/CE – Articolul 6 litera (a), articolul 8, articolul 9 literele (a)-(c), articolul 11 alineatul (1) și articolul 12 – Directiva 2008/98/CE – Articolele 13 și 23 și articolul 36 alineatul (1) – Gestionarea deșeurilor – Depozite de deșeuri – Lipsa unei autorizații de depozitare valabile – Disfuncționalități în exploatarea depozitului de deșeuri”
1.                     State membre – Obligații – Neîndeplinirea obligațiilor – Justificare întemeiată pe ordinea juridică internă – Inadmisibilitate (art. 258 TFUE) (a se vedea punctul 49)
2.                     Acțiune în constatarea neîndeplinirii obligațiilor – Dreptul la acțiune al Comisiei – Termen de introducere – Lipsă – Alegere discreționară a momentului formulării acțiunii (art. 258 TFUE) (a se vedea punctul 50)
3.                     Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată în considerare – Situația la expirarea termenului stabilit în avizul motivat (art. 258 TFUE) (a se vedea punctul 53)
4.                     Acțiune în constatarea neîndeplinirii obligațiilor – Proba neîndeplinirii obligațiilor – Sarcina probei ce revine Comisiei – Prezumții – Inadmisibilitate – Prezentarea unor elemente care indică neîndeplinirea obligațiilor – Respingere în sarcina statului membru incriminat (art. 258 TFUE) (a se vedea punctele 57 și 70-72)
5.                     Mediu – Deșeuri – Directivele 1999/31 și 2008/98 – Obligații care revin statelor membre în privința deținătorilor de deșeuri – Autorizații – Obligație de a solicita o autorizație prealabilă pentru orice operațiune de eliminare sau de valorizare a deșeurilor – Neîndeplinirea obligațiilor [Directiva nr. 2008/98 a Parlamentului European și a Consiliului, art. 23; Directiva nr. 1999/31 a Consiliului, art. 8, art. 9 lit. (a)-(c) și art. 11 alin. (1) lit. (a)] (a se vedea punctele 59-62 și dispozitiv 1)
6.                     State membre – Obligații – Misiune de supraveghere încredințată Comisiei – Obligație a statelor membre – Cooperare la anchete în materie de aplicare a directivelor – Obligație de verificare și de informare (art. 258 TFUE) (a se vedea punctele 65 și 66)
7.                     Mediu – Deșeuri – Depozite de deșeuri – Directiva 1999/31 – Obligații care revin statelor membre în privința deținătorilor de deșeuri – Obligație de a asigura punerea în aplicare a programului de control și de supraveghere în etapa de exploatare – Control lunar al emisiilor de gaze – Neîndeplinirea obligațiilor [Directiva 1999/31 a Consiliului, art. 12 lit. (a), anexa III] (a se vedea punctele 74 și 75 și dispozitiv 1)
8.                     Mediu – Deșeuri – Directiva 2008/98 – Obligația statelor membre de a asigura recuperarea sau eliminarea deşeurilor – Obligație de rezultat – Marjă de apreciere a statelor membre în privința măsurilor care trebuie adoptate – Limite – Persistența unei situații neconforme pe o perioadă îndelungată care determină o degradare semnificativă a mediului – Neîndeplinirea obligațiilor – Obligație de a adopta măsurile necesare pentru interzicerea gestionării necontrolate a deșeurilor – Neîndeplinirea obligațiilor [Directiva nr. 2008/98 a Parlamentului European și a Consiliului, art. 13 și art. 36 alin. (1)] (a se vedea punctele 76-81 și dispozitiv 1)
Dispozitivul
1)
În ceea ce privește depozitul de deșeuri din Kiato:
–        prin neadoptarea măsurilor necesare pentru ca gestionarea deșeurilor la depozitul respectiv să se realizeze fără a pune în pericol sănătatea umană și fără a dăuna mediului și pentru a interzice abandonarea, aruncarea sau gestionarea necontrolată a deșeurilor de la depozitul respectiv, Republica Elenă nu și‑a îndeplinit obligațiile care îi revin în temeiul articolului 13 și al articolului 36 alineatul (1) din Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive;
–        tolerând exploatarea acestui amplasament fără autorizație de depozitare valabilă care să respecte condițiile și conținutul prevăzute pentru acordarea unei astfel de autorizații și, prin urmare, fără ca deținătorul deșeurilor sau operatorul depozitului să poată face dovada, înainte sau în cursul livrării deșeurilor în cauză, că acestea pot fi admise în depozit, în conformitate cu criteriile stabilite în autorizație, Republica Elenă nu și‑a îndeplinit obligațiile care îi revin în temeiul articolului 8, al articolului 9 literele (a)-(c) și al articolului 11 alineatul (1) litera (a) din Directiva 1999/31/CE a Consiliului din 26 aprilie 1999 privind depozitele de deșeuri, precum și al articolului 23 din Directiva 2008/98 și
–        prin faptul că nu s‑a asigurat că, pe durata fazei de exploatare a unui depozit, operatorul pune în aplicare programul de control și de supraveghere specificat în anexa III la Directiva 1999/31, Republica Elenă nu și‑a îndeplinit obligațiile care îi revin în temeiul articolului 12 litera (a) din această directivă.
2)
Respinge în rest acțiunea.
3)
Obligă Republica Elenă la plata cheltuielilor de judecată.
1 –      JO C 52, 22.2.2014.